***Күлчээнэ саҥа дьыллааҕы бала***

 *(бэлэмнэнии бөлөх оҕолоругар аналлаах саҥа дьыллааҕы бырааһынньык)*

**Оруолларга оонньууллар:**

***Ыытааччы: –*** Стручкова С.И.

***Тымныы Оҕонньор –*** Эверстов А.И.

***Хаарчаана –*** Стручкова Наина

***Күлчээнэ –*** Стручкова Е.П.

***Принц –*** Стручков А.Н.

***Фея –*** Чирикова С.И.

***Глашатай –*** Атласова Н.П.

***Маачаха –*** Стручкова Х.Г.

***Маачаха кыргыттара –*** Потапова А.А., Горохова Н.Г.

***Гном –*** Эверстова Т.В.

***Куобах –*** Прудецкая Л.А.

***Кутуйах –*** Алексеева Е.А.

***Ат –*** Прудецкая С.А.

**Ыытааччы :** *(саҥа дьыллааҕы музыка)*

**-** Үргэл сулус сирдьиттэнэн, араҥас сулус аргыстанан, кыыдаан кыһын кымньыыланан, саҥа дьылбыт кэлэн иһэр, саҥа саргы үүнэн эрэр.

Күндү оҕолор уонна ыалдьыттар! Эһигини үүнэн эрэр 2021 саҥа сылынан эҕэрдэлиибит. Баҕарабыт эһиэхэ уонна эһиги чугас дьоҥҥутугар или – эйэни, биир санааны, дьолу уонна бары үтүөнү! Үүнэн эрэр 2021 сыл чаҕылхай түгэннэринэн, үтүө уларыйыыларынан, кыайыы өрөгөйүнэн толору буоллун! Эһиги саамай үтүө баҕа санааларгыт туоллуннар, үөрүү – көтүү үксээтин, бөҕө туруктаах, самныбат саргылаах, чэгиэн буолуҥ!

- Дохсун ытыс тыаһынан көрсүөҕүҥ бэлэмнэнии бөлөх оҕолорун.

*(музыка тыаһынан бэлэмнэнии бөлөх оҕолоро киирэллэр, елка икки өттүнэн полукруг тураллар.)*

1. Хоһооннор
2. Ырыа ***«Саҥа дьыл»***

- Билигин көрсүөҕүҥ улахан бөлөх оҕолорун

**3.**Хоровод ***«В лесу родилась елочка».***

 Бүгүн тула олус кэрэ

 Cаҥа дьылы көрсүһэ

 Ырыа – тойук чугдаарар

 Бүгүн үөрүү – көтүү

- Эһигини саргылаах саҥа дьылынан эҕэрдэлии кэллилэр улахан бөлөх оҕолоро

1. Хоһооннор
2. Ырыа ***«Саҥа дьыл бэлиэтэ»***

 *(музыка тыаһынан Глашатай киирэр)*

**Глашатай:** Дорооболоруҥ! Барыгытын Саҥа дьылынан эҕэрдэлиибит уонна миигин манна Тымныы Оҕонньор илдьитин этиттэрэ ыытта. Бүгүн түүн барыгытын Саҥа дьыллааҕы баалга ыҥырар. Көрүҥ! Истиҥ! Кэрэхсээҥ!

*(коридорга тахсар)*

 *( музыката тыаһыыр, Күлчээнэ киирэр)*

**Күлчээнэ:** Аата үчүгэйиин, киһи барыта Саҥа дьыллааҕы баалга бардылар, мин эмиэ барыахпыт олус баҕарабын да, миигин ким да ыҥырбата.

 *(музыка, Фея киирэр)*

**Күлчээнэ:** Дорообо Фея, эн кэлбиккэр олус да үөрдүм.

**Фея:** Дорообо Золушка. «Баалга барыахпын баҕарабын диигин дуу? Уһун күнү билбэккэ улэлээн тахсаахтыыгын, ас астыыгын, иһит сууйаҕын, иистэнэҕин. Мэ, Тымныы Оҕонньор ыҥырыы ыытта, эйигин баалга ыҥырар, аах уонна эппиэтин миэхэ эт.

**Күлчээнэ:** *(суругу ааҕар, үөрэ түһэр, эккирээн ылар) -* Тымныы оҕонньор миигин саҥа дьыллааҕы баалга ыҥырбыт да, баалга кэтэр мааны таҥаһым суох эбит, хайдах бу таҥаспынан барыахпыный?

**Фея: -** Онно санаарҕаама, мин эйиэхэ көмөлөһүөм. *(ытыһын охсунар)* Көмөлөһөөччүлэрим түргэнник кэлэ охсун, Күлчээнэ баалга барар буолла.

 *(музыка, кутуйах, гном, куобах сүүрэн киирэллэр)*

**Кутуйах: -** Мин хаартан үрүҥ көмүс солко таҥас өрүөм.

**Гном: -** Мин Күлчээнэҕэ кимиэхэ да суох былааччыйа тигиэм.

**Куобах:** - Мин киниэхэ күлүмүрдүү сылдьар түүпүлэ аҕалыам.

 *(үһүөн Күлчээнэни тула сүүрэ сылдьан кээмэй ылаллар, тахсаллар)*

**Фея: -** Күлчээнэҕэ мааны былааччыйа тигэн бүтэриэхтэригэр диэри ырыа истиэххэйин, үҥкүү көрүөххэйин.

 *(Фея, Күлчээнэ оҕолору кытта олороллор)*

 Үчүгэйиэн дьиҥнээх талааан

 Оһуор дьарҕаа түһэрбит

 Уустук ураннык ойуулаан

 Оҥорор да буолар эбит

- Барыгытын ырыанан эҕэрдэлиир Марина Слепцова

**6.**Ырыа ***« Ким киэргэттэ»***

 Бары кэтэспит кэрэ киэһэбит

 Бары күүппүт үтүө түүммүт

 Үөрэн – көтөн, оонньоон – көрүлээн

 Тиийэн кэллэ бүгүн биһиэхэ

 Саҥа дьыл дьоро киэһэтэ

 Дьолу – соргуну төлкөлөөтө

 Оҕо – аймах үөрдэ – көттө

 Харыйа тула ыллаата

**7.** Хоһоон ***« Саҥа дьыл »*** - ааҕар Эля Чирикова

 Саҥа дьыл, саҥа дьыл

 Биһиэхэ эргийэн кэллэҕэ

 Саҥа дьылы крсүөҕүҥ

 Үөрэн – көтөн биэриэҕиҥ!

8. ***«Восточнай үҥкүү»*** - көрсүҥ бэлэмнэнии бөлөх кыргыттарын

*(музыка, гном, кутуйах, куобах Күлчээнэ саҥа таҥаһын туппутунан киирэллэр)*

**Гном: -** Биһиги ыксалынан да буоллар олус үчүгэй былааччыйа тиктибит.

**Куобах:** - Мэ, түүппулэлэрин бэлэмнэр. Кэтэ оҕус уонна биһигини өйдүү сырыт.

**Кутуйах:** - Күлчээнэ, эйигин Саҥа дьылынан эҕэрдэлиибит уонна дьолу баҕарабыт.

**Фея:** - Күлчээнэ, түргэнник таҥын, баалга хойуутаан хаалыаҥ.

 *(Күлчээнэ тҥнастарын ылар уонна махтанар)*

**Күлчээнэ: -** Ис сүрэхпиттэн эһиэхэ махтанабын, барыгытын олус таптыыбын.

 *(таҥна барар)*

**Ыытааччы: -** Фея, Күлчээнэ баалга бэлэмнэниэр диэри хата оҕолор ырыаларын истэ түһүөххэ. *(иккиэн олороллор)*

 Ийэ сир хаары таҥынна

 Тоҥнулар күөллэр, өрүстэр

 Сайаҕас чэбдик салгыннаах

 Кыһыҥҥы күннэр үүннүлэр

- Кыһын туһунан ырыаны ыллыыллар бэлэмнэнии бөлөх оҕолоро

**9.** Ырыа ***«Кыһын кэллэ»***

 Остуоруйа кэрэтин

 Сүгэн – көтөҕөн аҕалбыт

 Күүтүүлээх ыалдьыттарбыт

 Үөрүүбүтүн үрдэтэн

 Тиийэн кэллилэр биһиэхэ

- Барыгытын үҥкүүнэн эҕэрдэлииллэр улахан бөлөх оҕолоро

10. Үҥкүү ***«Буратино»***

 Саргылаах саҥа дьыл

 Салаллан кэллэ дии

 Киэргэллээх харыйа

 Кэһиилээх эбит дии

 Күндү күөх харыйа

 Көр – оонньуу аргыстаах

 Хампа күөх харыйа

 Күлүмнэс айгырдаах

11. ***«Саҥа дьылбыт харыйата»*** - ааҕаллар Дайаана Пот, Арина Юм.

 *(Күлчээнэ киирэр)*

**Ыытааччы: -** Фея, оттон Күлчээнэбит тоҥуу хаары кэһэн хайдах баалга тиийиэҕэй?

**Фея:** - Мин билигин аптаах палочкабын туһанан кутуйаҕы акка кубулутуом.

 *(музыка, ат киирэр)*

**Фея: -** Баалга хойуутуон суоҕа, ол гынан баран биири өйдөө, хайдах чаһыы 12 чааһы охсор даҕаны, эн баалтан бараҕын.

**Күлчээнэ: -** Баһыыба Фея, мин бардым, Тымныы Оҕонньор күүппүтэ буолуо.

*(Фея тахсар. Күлчээнэ акка олорон тахсар, маачаха кыргыттарын кытта киирэллэр)*

**Маачаха: -** Тугу - тугу иһиттим. Күлчээнэ баалга барда дииллэр дуо? (*ырааҕы чарыпчыланан көрөр)* Күлчээнэни көрөбүн, олус үчүгэй былааччыйалаах, оттон биһигини ким да ыҥырбата. Кыргыттарыам, биһигини атаҕастаабыттар. Чэ, буоллун, көрүөхпүт, мин кинилэр бырааһынньыктарын буортулуом. Дыбарыас чаһытын барытын, стрелкаларын биир чаас иннигэр тардан кэбиһиэм. Оччоҕо Күлчээнэ ситэ көрүлээбэккэ хаалыаҕа. Хайдах чаһыы 12 чааһы охсор да, Күлчээнэ били кырасыабай былааччыйата эмиэ илдьиркэй таҥаһыгар кубулуйуо. Көрдөрө буттэҕэ ол. Крошки, за мной.*(тахсаллар)*

 *(Күлчээнэ баалга атынан тиийэр. Кинини глашатай көрсөр)*

**Глашатай: -** Болҕойун! Болҕойун! Биһиги баалбыт саамай кыраһыабай ыалдьыта – Күлчээнэ! Эн кэлбиккэр олус үөрдүбүт, күүтүүлээх ыалдьыт буол.

**Күлчээнэ:** - Мин эмиэ олус үөрдүм. Үнкүүлүөхпүн баҕардым.

**Глашатай:** Барыгытын вальска ыҥырабыт.

 *(Принц Күлчээнэни үнкүүгэ ыҥырар)*

12.***Вальс***. *(подг гр. оҕолоро, Күлчээнэ принцтыын ункуулууллэр)*

 *(чаһы 12 чааһы охсор тыаһа иһиллэр. Маачаха елка кэнниттэн саҥарар)*

**Маачаха:** *(занавес кэнниттэн үөрэр саната иһиллэр) -* Оо, 12 чаас буолла, билигин Күлчээнэ таҥаһа илдьиркэй, урукку таҥаһын курдук буолуо.

*(алларастыыр)*

**Күлчээнэ: -** Уой, 12 чаас буолла. Мин барар кэмим тиийэн кэллэ, ситэри көрүлээбэккэ хааллым. Билигин бу бэйэлээх үчүгэй былааччыйам урукку эргэ, илдьиркэй таҥаспар кубулуйар буоллаҕа.

**Ыытааччы: -** Куттаныма Күлчээнэ, туох да буолуо суоҕа, бүгүн көннөрү күн буолбатах, бүгүн саҥа дьыл түүнэ, ол аата биһиэхэ Тымныы оҕонньор иһэр буоллаҕа дии.

 *(музыка, Т.О. Хаарчааналыын киирэллэр)*

**Тымныы Оҕонньор: -** Саҥа дьылынан, саҥа дьолунан күндү оҕолор, уолаттар уонна кыргыттар. Эһигини көрөн олус үөрдүм, наһаа улааппыккыт. Эһиги ырыаҕытын истибэтэхпит, үҥкүүгүтүн көрбөтөхпүт олус да ырааппыт эбит. Хата сынньана таарыйа эһиги ырыаҕытын, хоһооҥҥутун истэ түһүөххэ. Кээл Хаарчаана, олорон оҕолор үҥкүүлэрин көрүөххэ. *(устуулга олороллор)*

 Саҥа дьыл, саҥа дьыл

 Тырымнаа, мичиҥнээ

 Үөрүүнэн күлүмнээ

 Үҥкүүнэн көрүлээ!

- Үҥкүү кэһиилээх кэллилэр бэлэмнэнии бөлөх оҕолоро

13. ***«Новогодний карнавал»***

 Мин олус күүтэбин

 Саҥа дьыл кэлэрин

 Халандаарга ааҕабын

 Хас күн хаалбытын.

14. ***«Саҥа дьыл»*** - туһунан хоһоон ааҕар Марина Слепцова.

 Хаар, хаар барахсан

 Алмаастыы күлүмүрдүүр

 Сиргэ өр сыттаҕына

 Хачыгырыы оонньуур

 Хаар тымныы буолбатах

 Хаар хараҥа буолбатах

 Хараҕы сырдатар ыраас

 Хомойбуту үөрдэр сылаас

15. ***«Хаар үҥкүүтэ»*** - толороллор улахан бөлөх кыргыттара.

**Хаарчаана: -** Эһээ, балтыларым үнкүүлэрин көрөн мин эмиэ үҥкүүлүөх санаам кэллэ.

16. ***Хаарчаана үҥкүүтэ.***

**Тымныы Оҕонньор: -** Оҕолор, миигин кытта оонньуоххутун баҕараҕыт дуо? Билигин эһиги миигин төһө билэргитин дьэ билиэхпит. Мин бэйэм туспунан ыйытыы биэрэбин, ону эһиги сөп тубэһэр буоллаҕына «сөп» эбэтэр «суох» диигит. Өйдөөтүгүт?

**Оонньуу:**

1. Тымныы Оҕонньор олус бэһиэлэй оҕонньор – (сөп )
2. Кини көрү – нары сөбүлүүр – (сөп)
3. Ырыаны, хоһоону билэр – (сөп)
4. Эһиги кэмпиэттэргитин былдьаан сиир – (Суох)
5. Елка уотун уматар – (сөп)
6. Кини шортиктаах футболканан сылдьар – (суох)
7. Санта-Клаус кини быраата – (сөп)
8. Тымныы Оҕонньор кэһиитин аҕалар – (сөп)
9. Кини массыынанан сылдьар – (суох)
10. Кини сэлээппэ кэтэр – (суох)
11. Сороҕор кини аҕаларга майгынныыр – (сөп)
12. Кини сиэнэ Кыһыл Бэргэһэчээн – (суох)

**13.** Тымныы Оҕонньор африкаттан кэлэр – (суох)

**14.** Оҕолору олус таптыыр – (сөп)

**15.** Саҥа дьыл кининэ суох буолбат – (сөп)

- Дьэ маладьыастар, мин туспунан олус да билэр эбиккит. Билигин оҕолорбор аҕалбыт кэһиибин сиэмминээн Хаарчааналыын түҥэтиэхпит.

 *(музыка)*

**Ыытааччы:** Саҥа дьылынан, саҥа дьолунан

 Эҕэрдэ этэбит эһиэхэ

 Үөрүү – көтүү аргыстаныҥ

 Дьол – соргу доҕордонуҥ!

Көрсүөххэ диэри күндү оҕолор!

Көрсүөххэ диэри күндү ыалдьыттар!

**Глашатай:** Саҥа кэрэ дьылбыт

 Саҥа үтүө дьолбут

 Күлүм чаҕыл күнэ

 Күлэ – үөрэ үүннэ!

- Саҥа дьыллааҕы бырааһынньыкпыт түмүктэнэр чааһа тиийэн кэллэ. Барыгытыгар дьолу – соргуну, үөрүүнү – көтүүнү баҕарабыт!

 *(хлопушка эһиитэ)*

 ***Дьоллоох буолуҥ!***